האי זוקר

האי זוקר (בערבית: جزيرة زقر) הוא אי בים סוף השייך לתימן. האי הוא הגדול ביותר מבין איי חניש, והוא שוכן בין חופי תימן היבשתית לבין אריתריאה, סמוך למצרי באב אל-מנדב המחברים את ים סוף למפרץ עדן. האי נחשב לחלק מיבשת אסיה ויושב על המדף היבשתי האסייתי. שטחו של האי 130 קילומטר רבוע, וגובה הפסגה הגבוהה ביותר בו 624 מטרים מעל פני הים, בהר זקור . האי הוא למעשה הר געש מגן המכוסה בחרוטים געשיים בזלתיים, ביניהם ניכרים אפיקי לבה. האי מוקף על ידי מספר איונים וחרוטי חוף קטנים שנוצרו על ידי התפרצויות פריאטיות. על האי נמצאים לפחות שבעה מקומות יישוב זעירים, שחלקם משמשים כבסיסים צבאיים. ב-20 באוקטובר 2025 פורסם כי על האי הוקם מסלול נחיתה והמראה מרובד באספלט או בטון. בעלות הבעלות על קבוצת איי חניש, ובתוכם האי זוקר, הייתה נתונה למחלוקת טריטוריאלית ארוכה בין תימן לבין אריתריאה. הסכסוך הוביל את המדינות ב-1995 לקרבות ממשיים על האיי, מלחמת איי חניש , שלאחריהם קבע בית הדין הקבוע לבוררות בהאג שהאיים כולם שייכים לתימן. ראו גם איי חניש ים סוף קישורים חיצוניים הערות שוליים